2026 के ईरान पर इजराइली-अमेरिकी हमला

28 फरवरी 2026 के दिन, इज़राइल आ अमेरिका मिल के ईरान पर संयुक्त सैन्य हमला शुरू कइलें। एह ऑपरेशन के इज़राइल अपना तरफ से “Operation Roaring Lion” (शेर के दहाड़) के नाँव दिहलस, आ अमेरिका एकरा के “Operation Epic Fury” कहलस। हमला मुख्य रूप से ईरान के कई शहर में, खासकर तेहरान, इस्फ़हान, क़ोम, करज, आ करामनशाह में हवाई हमला के रूप में भइल, जेकर मकसद ईरान के परमाणु ढांचा, मिसाइल सिस्टम आ शासन के शीर्ष नेतृत्व पर निशाना लगावल रहे। एह संयुक्त हमला के शुरुआत में भारी हवाई आ मिसाइल स्ट्राइक कइल गइल, जेकरा में अमेरिकी टॉमहॉक मिसाइल, ड्रोन आ इज़राइली लड़ाकू विमान शामिल रहलें। रिपोर्टन के हिसाब से हमला में ईरान के सर्वोच्च नेता आयतुल्ला अली ख़ामनेई के मौत के पुष्टि भइल बतावल गइल बा, आ साथे कई शीर्ष सैन्य आ सरकारी अधिकारी भी निशाना बनलन। ई हमला एगो बड़ मलेटरी ऑपरेशन रहे, जे आपसी सहयोग में कई महीना तक योजना बनाके कइल गइल। एहसे क्षेत्र में तनाव आ बढ़ गइल बा, आ कई देशन के बीच प्रतिक्रिया शुरू हो गइल बा, जे ब्यापक संघर्ष के खतरा पैदा कर रहल बा।

श्रेणी:ईरान